**Príloha č. 1 Kritériá hodnotenia a klasifikácie v jednotlivých predmetoch**

Hodnotenie žiaka je nevyhnutná súčasť výchovno-vzdelávacieho procesu, ktorá má informatívnu, korekčnú a motivačnú funkciu. Žiak sa v procese výchovy a vzdelávania hodnotí priebežne a celkovo a má právo dozvedieť sa spôsob a výsledok hodnotenia:

1. priebežné (formatívne) a súhrnné (sumatívne)
2. písomné a slovné
3. hodnotenie známkou, bodmi a percentami, ktoré sa v ľubovoľnej fáze klasifikačného obdobia dajú prepočítať na známku.

Známka sa zaznamenáva:

a/ do elektronickej žiackej knižky

b/ na konci polroka a konci školského roka do katalógového listu žiaka.

S  výsledkom ústneho hodnotenia je žiak oboznámený ihneď. O výsledku hodnotenia písomnej práce, testu, slohovej práce, projektu, praktických zručností sa žiak dozvie do 14 dní (projektové práce aj neskôr).

Počet kontrolných písomných prác určuje vyučujúci. Jednotlivé druhy písomných prác rozvrhne učiteľ rovnomerne na celý školský rok. Termín písomných prác konzultuje s triednym učiteľom. Termín krátkej písomnej práce sa neoznamuje. Termín časovo náročnejších písomných prác, odovzdania projektov, referátov a pod. vyučujúci oznámi vopred.

**Klasifikácia sa realizuje podľa platnej legislatívy: Metodický pokyn č. 21/2011 z 1. 5. 2011 na hodnotenie a klasifikáciu žiakov stredných škôl v znení neskorších predpisov a podľa Internej smernice č. 1/2023 na hodnotenie a klasifikáciu žiakov v Gymnáziu Františka Švantnera v Novej Bani.**

S kritériami hodnotenia sú žiaci oboznámení na začiatku klasifikačného obdobia.

**Kritériá hodnotenia a klasifikácie v PK humanitných predmetov**

**Testy a písomné previerky:** dosiahnuté percentá známka

100 – 90% 1

89 – 75% 2

74 – 60% 3

59 – 34% 4

33 – 0% 5

**slovenský jazyk a literatúra, 1. – 4. ročník**

1. **Diktáty:** počet chýb v diktáte známka

0 – 1 chyba 1

2 – 3 chyby 2

4 – 5 chýb 3

6 – 9 chýb 4

10 a viac chýb 5

2. **Kontrolné a slohové práce:** počet bodov známka

28 – 25 bodov 1

24 – 21 bodov 2

20 – 15 bodov 3

14 – 8 bodov 4

7 – 0 bodov 5

Základom klasifikácie žiakov sú ústne odpovede, tematické previerky, testy, projektové práce, referáty a diktáty, kontrolné diktáty, slohové písomné práce (v predmete SJL).

Pri klasifikácii sa v súlade s učebnými osnovami a vzdelávacími štandardami hodnotí:

a) celistvosť, presnosť a trvácnosť osvojenia požadovaných poznatkov,

b) schopnosť aplikovať teoretické vedomosti pri riešení problémových úloh,

c) výstižnosť a jazyková správnosť ústneho a písomného prejavu,

d) schopnosť pracovať samostatne a v skupine, schopnosť učiť sa,

e) schopnosť zaujať postoj a vyjadriť vlastné stanovisko, argumentovať a dokazovať.

**Stupňom 1 – výborný** sa žiak klasifikuje, ak sa vyjadruje spisovne správne, výstižne, kultivovane, gramaticky správne v hovorenej i písanej forme. Vo svojich prejavoch využíva logicko-myšlienkové operácie, dokáže vecne a presvedčivo argumentovať, obhájiť svoj názor a kriticky hodnotiť. Používa a ovláda odbornú jazykovú terminológiu. Vie samostatne pracovať s odborným/umeleckým textom. Dokáže použiť poznatky, získané z iných jazykových rovín/predmetov (medzipredmetové vzťahy).

**Stupňom 2 – chválitebný** sa žiak klasifikuje, ak sa vyjadruje spisovne správne, výstižne, kultivovane, takmer vždy gramaticky správne v súlade s jazykovou normou. Využíva logicko-myšlienkové operácie, používa a ovláda odbornú terminológiu, takmer vždy dokáže využívať nadobudnuté poznatky z jednotlivých jazykových rovín, štylistiky a teórie a dejín literatúry.

**Stupňom 3 – dobrý** sa žiak klasifikuje, ak sa vyjadruje vhodne a kultivovane, čiastočne gramaticky správne. Pri práci s textom, tvorbe vlastného prejavu si vyžaduje menšiu pomoc učiteľa. Čiastočne používa odbornú jazykovú terminológiu. V samostatne vytvorených textoch sa objavujú menšie štylistické a gramatické chyby.

**Stupňom 4 – dostatočný** sa žiak klasifikuje, ak sa vyjadruje čiastočne gramaticky správne v súlade s jazykovou normou. Má obmedzenú slovnú zásobu, v textoch sa dopúšťa väčšieho počtu štylistických a gramatických chýb. Len čiastočne ovláda odbornú terminológiu. Vyžaduje si väčšiu pomoc učiteľa pri práci s odborným/umeleckým textom.

**Stupňom 5 – nedostatočný** sa žiak klasifikuje, ak vo vyjadrovaní robí závažné gramatické chyby. Má obmedzenú slovnú zásobu, vo vlastných textoch sa vyskytujú závažné gramatické a štylistické chyby. Len v malej miere ovláda odbornú terminológiu. Vyžaduje si veľkú pomoc učiteľa.

**Pre potreby klasifikácie boli stanovené minimálne počty známok v jednotlivých predmetoch nasledovne:**

**slovenský jazyk a literatúra** (3 vyučovacie hodiny týždenne) – 4 známky:

1. kontrolná slohová práca v danom kvalifikačnom období – 1 známka;

 2. napísanie 2 písomných previerok (alebo testov) komplexného charakteru – nie čiastkové preverenie vedomostí z jednotlivých učív – 2 známky;

3. ústna odpoveď – 1 známka;

**dejepis** (2 vyučovacie hodiny týždenne) – 3 známky:

1. žiak má dve ústne odpovede za klasifikačné obdobie;

2. žiak má minimálne jednu známku z písomnej práce, ktorá má dvojnásobnú váhu;

**občianska náuka** (2 vyučovacie hodiny týždenne) – 3 známky:

1.napísanie 2 písomných previerok (alebo testov) komplexného charakteru – nie čiastkové preverenie vedomostí z jednotlivých učív;

2. ústna odpoveď;

**geografia** (2 vyučovacie hodiny týždenne) – 3 známky:

1. žiak má dve ústne odpovede za klasifikačné obdobie;

2. žiak má minimálne jednu známku z písomnej práce, ktorá má dvojnásobnú váhu;

v 3. ročníku  geografia 1 hodina týždenne – 2 známky:

1. žiak má jednu ústnu odpoveď za klasifikačné obdobie;

2. žiak má minimálne jednu známku s písomnej práce, ktorá má dvojnásobnú váhu;

3. žiak je na záver školského roka hodnotený z obhajoby tematickej práce.

**Doplňujúce kritériá hodnotenia a klasifikácie voliteľných predmetov**

Žiak je povinný absolvovať minimálne 80% vyučovacích hodín predmetu za polrok.

**literárny seminár maturitný** (2 vyučovacie hodiny týždenne) – 3 známky:

1.napísanie 2 písomných previerok (alebo testov) komplexného charakteru – nie čiastkové preverenie vedomostí z jednotlivých učív – 2 známky;

2. ústna odpoveď – 1 známka;

**literárny seminár rozširujúci** (2 vyučovacie hodiny týždenne) – 3 známky:

Aby bolo možné objektívne posúdiť pripravenosť žiaka na EČ MS a PFIČ:

1. žiak je povinný absolvovať priebežnú prípravu na EČ MS v podobe minimálne 2 ukážkových testov v priebehu 1. polroka daného školského roka, respektíve až do konania EČ MS v marci. Výsledky týchto ukážkových testov sa budú zaznamenávať v percentuálnych hodnotách, nie známkach;

2. žiak je povinný absolvovať generálnu skúšku testu EČ MS v podobe vstupného (na začiatku školského roka) a výstupného testu (krátko pred konaním EČ MS);

3. žiak je povinný absolvovať generálnu skúšku slohovej práce PFIČ MS v podobe školskej slohovej práce v čase trvania 60 min. (krátko pred konaním EČ MS);

**seminár z dejepisu maturitný** (2 vyučovacie hodiny týždenne) – 3 známky:

žiak absolvuje všetky tematické písomné preskúšania a získa minimálne 2 známky za ucelenú ústnu odpoveď za klasifikačné obdobie;

**seminár z dejepisu rozširujúci** (2 vyučovacie hodiny týždenne) – 3 známky:

žiak je hodnotený zo všetkých zadaných tematických prác za prvý polrok, ktoré referuje ústne;

žiak sa absolvuje všetky tematické písomné preskúšania;

žiak má minimálne dve ústne odpovede za klasifikačné obdobie.

**seminár z občianskej náuky, 3. ročník** - 2 známky za polrok (dotácia – 1 hod. týždenne), z toho 1 musí byť z písomného preverenia vedomostí.

**Doplňujúce kritériá hodnotenia a klasifikácie predmetov CUDZIE JAZYKY:**

**anglický jazyk, nemecký jazyk, ruský jazyk, španielsky jazyk, konverzácia z anglického/nemeckého/ruského jazyka, seminár z anglického/nemeckého a španielskeho jazyka**

|  |  |  |
| --- | --- | --- |
| Dôležitá udalosť = DVOJNÁSOBNÁ VÁHA | ŠTANDARDNÁ VÁHA | Malá dôležitosť = POLOVIČNÁ VÁHA |
| testy a veľké previerky z lekcií/modulov | malé/čiastkové previerky (z gramatických javov, slovnej zásoby...) | domáce úlohy (cvičenia v učebnici/pracovnom zošite, ...) |
| školské slohové práce | domáce slohové práce | aktivita na vyučovacej hodine |
| ústne odpovede z tematických celkov | čiastkové ústne odpovede (odpovede na otázky k textu/nahrávke, dialógy, ...) | učebné pomôcky (podľa potreby – obrázky, príprava na projektovú prácu, ...) |
| ústne prezentácie/referáty |  | účasť na jazykových súťažiach (OAJ/ONJ, tvorivé písanie v CJ, recitácia v CJ, ...) |

**anglický jazyk (1. – 4. roč.) – 1.CJ:** žiak má získať minimálne 8 známok za polrok (dotácia – 4 hod. týždenne), a to:

1. minimálne 2 z písomnej previerky tematického celku (lekcia, modul, ...),

2. minimálne 5 z čiastkového ústneho/písomného preskúšania z tematického celku, napr. slovná zásoba, gramatika, situačný dialóg/monológ, role play, rozprávanie o obrázkoch/opis obrázkov, atď.

3.  minimálne 1 zo slohovej práce (školskej/domácej).

**nemecký/ruský jazyk (1. – 4. roč.) – 2.CJ:** žiak má získať minimálne 6 známok za polrok (dotácia – 3 hod. týždenne), a to:

1. minimálne 2 z písomnej previerky tematického celku (lekcia, modul, ...),

2. minimálne 4 z čiastkového ústneho/písomného preskúšania z tematického celku, napr. slovná zásoba, gramatika, situačný dialóg, role play, rozprávanie o obrázkoch/opis obrázkov, atď.

**Doplňujúce kritériá hodnotenia a klasifikácie voliteľných predmetov**

**KAJ/KNJ/KRJ 1 (maturitný seminár):** žiak má získať minimálne 3 známky za polrok (dotácia – 2 hod. týždenne), a to:

1. z ústneho skúšania tematického celku (1 známka),

2. z ústneho/písomného opakovania tematických celkov (1 známka),

3. z čiastkového ústneho/písomného preskúšania týkajúceho sa tematického celku, napr. slovná zásoba, situačný dialóg, role play, rozprávanie o obrázkoch/opis obrázkov, atď. (1 známka).

Žiak je povinný absolvovať minimálne 80% vyučovacích hodín predmetu za polrok.

**KAJ/KNJ 2 (rozširujúci seminár):** žiak má získať aspoň 3 známky za polrok (dotácia – 2 hod. týždenne), a to:

1. z ústneho/písomného precvičovania a opakovania gramatických javov (2 známky),

2. za školské, resp. domáce slohové práce (minimálne 1 známka). Aby bolo možné objektívne posúdiť pripravenosť žiaka na EČ MS a PFIČ:

žiak je povinný absolvovať priebežnú prípravu na EČ MS v podobe minimálne 3 ukážkových testov v priebehu 1. polroka daného školského roka, respektíve až do konania EČ MS v marci. Výsledky týchto ukážkových testov sa budú zaznamenávať v percentuálnych hodnotách, nie známkach;

žiak je povinný absolvovať generálnu skúšku testu EČ MS v podobe vstupného (na začiatku školského roka) a výstupného testu (krátko pred konaním EČ MS);

žiak je povinný absolvovať generálnu skúšku slohovej práce PFIČ MS v podobe školskej slohovej práce v čase trvania 60 min. (krátko pred konaním EČ MS).

Žiak je povinný absolvovať minimálne 80% vyučovacích hodín predmetu za polrok.

**Voliteľné predmety v 1., 2., 3. ročníku**

**SAJ/SNJ/SŠpJ – seminár z anglického/nemeckého/španielskeho jazyka (prípadne ruského jazyka)** je výberový voliteľný predmet pre žiakov, ktorí sa rozhodli v 1. roku 4-ročného štúdia pre jazykovú vetvu štúdia. Žiak má získať minimálne 2 známky za polrok (dotácia – 1 hod. týždenne).

**Kritériá hodnotenia predmetov: umenie a kultúra, náboženská výchova, etická výchova**

Platia usmernenia definované v Metodickom pokyne č. 21/2011  
na hodnotenie a klasifikáciu žiakov stredných škôl:

čl. 12, umenia a kultúra (str. 17 – 20)

čl. 15, náboženská výchova, etická výchova (str. 23 – 24).

**umenie a kultúra** (1 hodina týždenne) – 2 známky

1. za projektovú prácu na zadanú tému – 1 známka

2. prezentácia k zvolenej téme – 1 známka

**Zjednocujúce kritériá hodnotenia a klasifikácie v PK**

**prírodovedných predmetov, matematiky, informatiky, telesnej výchovy a športu**

Stupnica hodnotenia pre žiakov 1. ročníka štvorročného štúdia v prvom štvrťroku školského roku:

|  |  |  |
| --- | --- | --- |
| ***Slovné hodnotenie*** | ***Známka*** | ***%*** |
| výborný | 1 | 100 - 85 |
| chválitebný | 2 | 84 – 65 |
| dobrý | 3 | 64 - 45 |
| dostatočný | 4 | 44 - 25 |
| nedostatočný | 5 | 24 - 0 |

Stupnica hodnotenia pre žiakov 1. ročníka štvorročného štúdia po prvom štvrťroku školského roku a žiakov 2. – 4. ročníka:

|  |  |  |
| --- | --- | --- |
| ***Slovné hodnotenie*** | ***Známka*** | ***%*** |
| výborný | 1 | 100 - 90 |
| chválitebný | 2 | 89 - 75 |
| dobrý | 3 | 75- 50 |
| dostatočný | 4 | 49 - 30 |
| nedostatočný | 5 | 29 - 0 |

*V prírodovedných predmetoch sú hodnotené:*

* slovné prezentovanie osvojených poznatkov s prihliadnutím na logické súvislosti a s dôrazom na praktické aplikácie vedených poznatkov
* písomné práce
* predmetové didaktické testy
* experimentálne zručnosti vykonávané individuálne (skupinová práca sa neklasifikuje známkou, hodnotí sa slovne)
* laboratórne práce a záznamy o laboratórnej práci (laboratórny protokol) vykonávané a spracované individuálne (nie skupinovo)
* grafické a PC spracovanie úloh a výsledkov merania
* projektové práce
* referáty
* tvorivé námety na overenie prírodných javov
* seminárne práce
* výpočtové a problémové úlohy.

Pri hodnotení prírodovedných predmetov sa hodnotí zvládnutie kľúčových spôsobilostí. Zo všeobecného hľadiska sa hodnotí spôsobilosť:

1. **kognitívna**

* používať kognitívne operácie
* formulovať a riešiť problémy, používať vhodné stratégie ich riešenia
* uplatňovať kritické myslenie
* učiť sa vlastným štýlom a vedieť sa učiť v skupine

1. **komunikačná**

* tvoriť, prijať, spracovať, hodnotiť informácie
* vyhľadávať informácie
* formulovať svoj názor a argumentovať

1. **interpersonálna**

* akceptovať skupinové rozhodnutia
* kooperovať v skupine
* diskutovať a viesť diskusiu v skupine o odbornom probléme

1. **intrapersonálna**

* regulovať správanie
* vytvoriť si vlastný hodnotový systém
* schopnosť sebahodnotenia

Z hľadiska špecifických spôsobilostí sa posudzuje úroveň:

1. spôsobilosti k učeniu
2. komunikačných schopností
3. riešenia problémov
4. manuálnych zručností
5. uplatňovania matematického myslenia a poznávania v oblasti vedy a techniky
6. aplikácie v oblasti IKT
7. iniciatívnosti a inovatívnosti.

***Pri hodnotení*** *sa posudzuje, do akej miery študent:*

* osvojil si obsahový štandard;
* chápe prírodné zákonitosti;
* osvojil si výkonový štandard, aké sú jeho praktické zručnosti a úroveň prírodovedného bádania;
* komunikuje v odbornom jazyku, využíva grafy, tabuľky, PC softvér a pod.;
* osvojil si odbornú terminológiu, zákony a zákonitosti prírodných vied;
* dokáže spracovávať, organizovať, prezentovať a vyhodnocovať údaje s využitím PC;
* ovláda zručnosti nevyhnutné na realizáciu experimentálnej činnosti a pod.;
* dodržiava pravidlá bezpečnosti pri práci.

***Pri klasifikácii výsledkov v predmete*** *sa v súlade s učebnými osnovami a vzdelávacími štandardmi hodnotí:*

* + 1. kvalita myslenia, predovšetkým jeho logickosť, samostatnosť a tvorivosť;
    2. kvalita a rozsah získaných schopností vykonávať požadované intelektuálne a praktické činnosti pri realizácii experimentov;
    3. schopnosť zaujať stanovisko a uplatňovať osvojené poznatky a zručnosti pri riešení teoretických a praktických úloh, pri výklade a hodnotení prírodných javov a zákonitostí, prípadne teórií;
    4. schopnosť využívať a zovšeobecňovať skúsenosti a poznatky získané pri praktických činnostiach pri experimentoch;
    5. celistvosť, presnosť, trvácnosť osvojenia požadovaných poznatkov, faktov, pojmov, definícií, zákonitostí a vzťahov, teórií;
    6. aktivita v prístupe k činnostiam, záujem o ne a vzťah k nim;
    7. presnosť, výstižnosť, odborná a jazyková správnosť ústneho a písomného prejavu;
    8. kvalita výsledkov činnosti;
    9. osvojenie účinných metód samostatného štúdia a schopnosti učiť sa učiť.

*Pri laboratórnych prácach, praktických cvičeniach a experimentálnych činnostiach* sa hodnotí:

1. samostatná práca s textom
2. realizácia a vlastná organizácia práce
3. schopnosť formulovať princíp experimentálnej práce, formulovať záver, zdôvodniť výsledky experimentu
4. vyvodenie teoretického poznatku z experimentálnej činnosti
5. navrhnutie experimentálneho overenia teoretického poznatku
6. vypracovanie protokolu (záznam o laboratórnej práci) na požadovanej odbornej a formálnej úrovni
7. dodržiavanie predpisov o bezpečnosti a ochrane zdravia pri práci.

**Doplňujúce kritériá hodnotenia a klasifikácie predmetov**

**Matematika:** žiak má získať minimálne *3 známky* za polrok (dotácia – 4 hod. týždenne), a to z ústneho skúšania (1 známka), z písomného opakovania tematických celkov (2 a viac známok), z polročnej a koncoročnej písomnej práce (1 známka), z vypracovania a prezentovania koncoročného projektu (1 známka).

**Fyzika:** žiak má získať minimálne *3 známky* za polrok (dotácia – 2 hodiny týždenne) a to z ústnej odpovede (1 známka), písomné opakovanie tematických celkov (2 a viac známok).

Zároveň je žiak povinný odovzdať na klasifikáciu protokoly zo zrealizovaných praktických cvičení za dané klasifikačné obdobie. V prípade neprítomnosti vypracuje žiak vyučujúcim zadanú náhradnú prácu.

**Chémia:** žiak má získať minimálne *3 známky* za polrok (dotácia – 2 hodiny týždenne), a to z ústnej odpovede (1 známka), písomné opakovanie tematických celkov (2 a viac známok).

Zároveň je žiak povinný odovzdať na klasifikáciu protokoly zo zrealizovaných praktických cvičení za dané klasifikačné obdobie. V prípade neprítomnosti vypracuje žiak vyučujúcim zadanú náhradnú prácu.

**Biológia:** žiak má získať minimálne *2 známky* so štandardnou váhou za polrok (dotácia – 2 hod. týždenne), a to z ústnej odpovede z písomnej práce.

Žiak má získať minimálne *3 známky* so štandardnou váhou za polrok (dotácia – 3 hod. týždenne).

Zároveň je žiak povinný odovzdať protokoly zo zrealizovaných praktických cvičení za dané klasifikačné obdobie. V prípade neprítomnosti vypracuje žiak vyučujúcim zadanú náhradnú prácu.

**Informatika,** **1. ročník:** žiak má získať minimálne 4 známky za polrok (dotácia – 2 hod. týždenne), minimálne 3 známky z priebežných testov.

**Informatika, 2. ročník a 3. ročník:** žiak má získať minimálne 2 známky za polrok (dotácia - 1. hod týždenne).

**Hodnotenie ústnych odpovedí:**

**Stupňom 1** – výborný sa žiak klasifikuje, ak pohotovo vykonáva požadované intelektuálne a praktické činnosti. Samostatne a tvorivo uplatňuje osvojené vedomosti a zručnosti pri riešení teoretických a praktických úloh, pri výklade a hodnotení javov a zákonitostí. Chápe vzťahy medzi prírodnými javmi, zákonitosťami a teóriami. Myslí logicky správne, zreteľne sa u neho prejavuje samostatnosť a tvorivosť. Jeho ústny a písomný prejav je správny, presný a výstižný. Výsledky jeho činnosti sú kvalitné. Vie zhodnotiť a porovnať kvalitu rôznych postupov riešenia problémov a diskutovať o správnosti, kvalite a efektívnosti daných riešení. Svoje vedomosti a zručnosti vie prezentovať na zodpovedajúcej úrovni.

**Stupňom 2** – chválitebný sa žiak klasifikuje, ak pohotovo vykonáva požadované intelektuálne a praktické činnosti. Pri riešení teoretických úloh a praktických úloh, pri výklade a hodnotení javov a zákonitostí postupuje samostatne, len s malými podnetmi od učiteľa. Myslí správne, v jeho myslení sa prejavuje logika a tvorivosť. Vie analyzovať predložené problémy a samostatne navrhnúť primeraný postup na ich riešenie. Vie zhodnotiť a porovnať kvalitu rôznych postupov riešenia problémov. Svoje znalosti a zručnosti vie prezentovať na zodpovedajúcej úrovni.

**Stupňom 3** – dobrý sa žiak klasifikuje, ak osvojené vedomosti a zručnosti interpretuje samostatne s občasnými usmerneniami vyučujúceho. Jeho myslenie je takmer vždy správne a tvorivosť sa prejavuje len s usmernením vyučujúceho. Ústny a písomný prejav je čiastočne správny. Jeho kvalita výsledkov je na dobrej úrovni.

**Stupňom 4** – dostatočný sa žiak klasifikuje, ak pri vykonávaní požadovaných intelektuálnych a praktických činností je málo pohotový. Osvojené vedomosti a zručnosti pri riešení teoretických a praktických úloh zvládne iba za aktívnej pomoci vyučujúceho. Jeho logika myslenia je na nižšej úrovni a myslenie nie je tvorivé.

**Stupňom 5** – nedostatočný sa žiak klasifikuje, ak vedomosti a zručnosti požadované vzdelávacími štandardmi si neosvojil, má v nich závažné nedostatky a chyby nevie opraviť ani s pomocou vyučujúceho. Neprejavuje samostatnosť v myslení.

**Telesná výchova**

Žiak má získať minimálne 3 známky za polrok (dotácia – 2 hod. týždenne), a to za aktivitu počas hodín TŠV (1 známka), za rozvoj telesných, pohybových a funkčných schopností meraných motorickými testami s prihliadnutím na individuálne predpoklady žiaka (1 známka), za osvojenie teoretických vedomostí v obsahu tematického plánu TŠV zostaveného pedagógom pre daný ročník (1 známka).

Platia usmernenia definované v Metodickom pokyne č. 21/2011  
na hodnotenie a klasifikáciu žiakov stredných škôl (čl. 16, telesná a športová výchova (str. 24 – 25).

**Doplňujúce kritériá hodnotenie a klasifikácie seminárov:**

**seminár z matematiky (voliteľný pre 3. ročník):** žiak má získať minimálne *2 známky* za polrok (dotácia – 1 hod. týždenne), a to z písomného skúšania (2 známky);

**seminár z matematiky pre 4. ročník (maturitný):** žiak má získať minimálne *3 známky* za polrok (dotácia – 2 hod. týždenne), a to z ústneho skúšania tematického celku (2 známky), z písomného opakovania tematických celkov (1 známka);

**seminár z matematiky pre 4. ročník (rozširujúci):**  žiak má získať aspoň *2 známky* za polrok (dotácia – 2 hod. týždenne) za aktívne, rôznorodé riešenia zadaní z testov predchádzajúcich ročníkov EČ MS;

Aby bolo možné objektívne posúdiť pripravenosť žiaka na EČ MS, žiak je povinný absolvovať generálnu skúšku testu EČ MS v podobe  výstupného testu (krátko pred konaním EČ MS), ktorá je hodnotená známkou podľa dosiahnutých percent.

**seminár z biológie (voliteľný pre 1. ročník):** žiak musí za klasifikačné obdobie získať *2 známky* za polrok (1 známku za prezentáciu, 1 známku za príspevok do diskusie).Zároveň je žiak povinný odovzdať protokoly zo zrealizovaných praktických cvičení za dané klasifikačné obdobie. V prípade neprítomnosti vypracuje žiak vyučujúcim zadanú náhradnú prácu;

**seminár z biológie (voliteľný pre 3. ročník):** žiak musí za klasifikačné obdobie získať *2 známky* (1 známku za ústnu odpoveď, 1 známku za písomnú prácu);

**seminár z biológie pre 4. ročník (maturitný a rozširujúci):** žiak maturitného ročníka musí získať za klasifikačné obdobie

• v prvom polroku *4 známky* so štandardnou váhou,

• v druhom polroku *3 známky* so štandardnou váhou.

Zároveň je žiak povinný odovzdať na klasifikáciu protokoly zo zrealizovaných praktických cvičení za dané klasifikačné obdobie. V prípade neprítomnosti vypracuje žiak vyučujúcim zadanú náhradnú prácu;

**seminár z fyziky pre 4. ročník (maturitný ):** žiak musí získať minimálne *4 známky* za polrok (dotácia – 2 hod. týždenne), a to z ústneho skúšania (2 známky), z písomného opakovania tematických celkov (2 známky);

**seminár z fyziky pre 4. ročník (rozširujúci):**  žiak musí získať aspoň *3 známky* za polrok (dotácia – 2 hod. týždenne), ústna odpoveď (1 známka), experimentálna zručnosť (1 známka ), 1 známka písomná odpoveď z tematického opakovania;

**seminár z chémie ( voliteľný pre 1. ročník ):** žiak musí získať aspoň *2 známky*

za polrok (dotácia – 1hod.týždenne), ústna odpoveď (1 známka), projektová práca (1 známka);

**seminár z chémie pre 4. ročník (maturitný ):** žiak musí získať minimálne 4 známky za polrok (dotácia – 2 hod. týždenne), a to z ústneho skúšania (2 známky), z písomného opakovania tematických celkov (2 známky);

**seminár z chémie pre 4. ročník (rozširujúci):** žiak musí získať aspoň 3 známky za polrok (dotácia – 2 hod. týždenne), ústna odpoveď (1 známka), experimentálna zručnosť (1 známka ) a 1 známka písomná odpoveď z tematického opakovania;

**seminár z informatiky pre 2. ročník a 3. ročník:**žiak má získať minimálne 2 známky za polrok ( dotácia - 1. hod týždenne );

**seminár z informatiky pre 4. ročník:** žiak má získať minimálne 4 známky za polrok ( dotácia - 2. hod týždenne)